**Výzva na predloženie cenovej ponuky - opakované**

pre verejného obstarávateľa v zmysle §7 ods.1 písm. b) zákona č. 343/2015 Z. z. zákona o verejnom obstarávaní a o zmene a doplnení niektorých zákonov v platnom znení *(ďalej len Zákon)*, na zákazku, ktorá nie je bežne dostupná na trhu v súlade s §2 ods.5 písm. o) Zákona a v súlade s §5 ods.4 Zákona je definovaná ako civilná zákazka s nízkou hodnotou



 V Hrochoti 21.08.2018

1. **Identifikácia verejného obstarávateľa**
2. Verejný obstarávateľ : **Obec Hrochoť**

Štatutárny zástupca **: Bc. Marian Mazúch**, starosta obce

Adresa : Obecný úrad Hrochoť, Nám. A. Sládkoviča 343/1, 976 37 Hrochoť

IČO : **00 313 475**

DIČ: **202 11 15 855**

Bankové spojenie : **Prima banka Slovensko, a.s.**

IBAN : **SK47 5600 0000 0012 0261 3002**

Telefónny kontakt : **048-4190160**

Email : **hrochot@hrochot.sk**

Pre otázky v rámci výzvy kontaktná osoba:

**Ing. Martina Babicová, +421 903564643,** **martina@euprojekty.sk**

Webové sídlo (internetová adresa): [www.hrochot.sk](http://www.hrochot.sk)

Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL): [www.hrochot.sk](http://www.hrochot.sk)

1. **Názov predmetu zákazky:**

**„Výmena umelého trávnika na multifunkčnom ihrisku – Obec Hrochoť“**

**Druh zákazky:** dodávka tovaru s montážou

**Predpokladaná hodnota zákazky:** 16 474,58 Eur bez DPH.

1. **Opis predmetu zákazky:**

Predmetom zákazky je realizácia výmeny povrchu na multifunkčnom ihrisku v obci Hrochoť. Ihrisko je v nevyhovujúcom stave, trávnik je opotrebovaný. Je potrebné opraviť podklad pod trávnikom, odstrániť nerovnosti a opraviť drenážny systém. Cieľom výmeny povrchu je zabezpečenie a vytvorenie bezpečného, hygienicky vyhovujúceho športového povrchu.

**Rozmery ihriska v m: 33x18**

Technické požiadavky kladené na umelý trávnik:

Materiál: 100% PE fibrilovaná páska

Výška vlasu: minimálne 20 mm

Jemnosť vlasu: minimálne 8800 Dtex

Šírka vlasu: minimálne 12 mm

Hrúbka vlasu: minimálne 80 um

Počet vpichov na m2: minimálne 27 000

Počet koncov na m2: minimálne 54 000

Pevnosť ukotvenia vlasu: minimálne 30 N

UV stabilita: minimálne 3000 hodín

Minimálna priepustnosť vody: 60 litrov/min/100 cm2

Farba: zelená

Povrch ihriska: nesmie byť prerušovaný čiarami alebo inými predelmi (nevzťahuje sa na spájanie roliek umelej trávy)

**Oprava musí zahŕňať:**

* Kompletná výmena povrchu aj s vyspravením podkladu
* Vyznačenie bránkoviska aj stredovej deliacej čiary
* Čiary bránkoviska na malý futbal a volejbal musia byť realizované formou vlepovania umelej trávy bieleho resp. farebného materiálu do ihriska v požadovanej šírke trávy
* Demontáž pôvodného trávnika
* Materiál na kompletnú výmenu umelého trávnika 33x18 m (vrátane priestoru za bránkovou čiarou vo vnútri bránky)
* Finalizácia povrchu pieskovaním kremičitým pieskom
* Lepidlo
* Podlepovacie pásky
* Materiál a prácu na vyznačenie čiar
* Materiál (piesok alebo štrk na doplnenie podkladu) vrátane prác spojených s vyspravením podkladu
* Doprava a všetky potrebné práce k vykonaniu celej výmeny povrchu

Požadovaná záruka je minimálne 24 mesiacov na celé dodané dielo.

**Uchádzač môže použiť aj ekvivalenty uvedených materiálov, ktoré však musia spĺňať min. uvedené technické parametre a vyššie. Prikladáme výkaz výmer vypracovaný autorizovaným rozpočtárom.**

**Obhliadku miesta realizácie je možné si dohodnúť:** Bc. Marian Mazúch,0907 813 897

1. **Spoločný slovník obstarávania (CPV):**

CPV kód hlavný slovník:

39293400-6 Umelý trávnik

45236119-7 Opravárenské práce na športových ihriskách

45212290-5 Opravy a údržba súvisiace so športovými zariadeniami

77320000-9 Údržba športových ihrísk

1. **Rozdelenie predmetu zákazky na časti:**

Nie

1. **Trvanie zmluvy alebo lehota dodania:**

**maximálne do 4 týždňov od zadania objednávky** – predpokladaná realizácia zákazky

1. **Lehota viazanosti cenovej ponuky**

Do 31.12.2018

1. **Druh zákazky a miesto realizácie predmetu zákazky:**

Zákazka na dodanie tovaru s montážou

IntravilánobceHrochoť, areál Základná škola s materskou školou A. Sládkoviča, Pod kostolom 332/25, 976 37 Hrochoť na pozemku: KN č. 95/4, v k.ú. Hrochoť, vlastník: obec Hrochoť.

1. **Hlavné podmienky financovania a platobné podmienky:**

Predmet zákazky bude financovaný z dotácie z  Programu na podporu rozvoja športu 2018 a z prostriedkov obce Hrochoť.

1. **Spôsob vzniku záväzku:**

Na základe Zmluvy o dielo a následnej fakturácie. **Fakturácia prebehne na základe dodacieho listu a súpisu vykonaných prác. Verejný obstarávateľ si vyhradzuje právo, že Zmluva o dielo bude podpísaná až po odkontrolovaní procesu verejného obstarávania a jeho odsúhlasenia zo strany poskytovateľa dotácie.**

1. **Obsah ponuky:**

*Ponuka predložená uchádzačom musí obsahovať:*

* 1. **Identifikačné údaje uchádzača** - **Návrh uchádzača na plnenie kritérií** - **Príloha č.1** *(min. názov alebo obchodné meno uchádzača, adresu, sídlo, IČO, DIČ, telefónne číslo)*,
	2. **Uchádzač vyplní priložený položkovitý Výkaz výmer – Príloha č. 2**
	3. **Zoznam realizovaných zákaziek** rovnakého alebo podobného charakteru ako je predmet zákazky (s uvedením min. 3 zákaziek).

Zoznam bude doplnený potvrdeniami o uspokojivom vykonaní stavebných prác s uvedením cien, miest a lehôt uskutočnenia prác a zhodnotenia uskutočnených prác podľa obchodných podmienok potvrdený odberateľom.

Verejný obstarávateľ akceptuje referencie zverejnené na webovom sídle Úradu pre verejné obstarávanie a požaduje v ponuke uviesť informáciu k prístupu do databázy dodávateľov, ktorých referencie na preukázanie technickej spôsobilosti uchádzač využíva resp. v ponuke predložiť referencie v tlačenej forme s podpisom oprávneného zástupcu uchádzača.

* 1. **Návrh zmluvy (Príloha č.3**) s vyplnením návrhov na plnenie kritérií určených na hodnotenie ponúk, podpísaný uchádzačom alebo osobou oprávnenou konať za uchádzača.
1. **Lehota a miesto predkladania Ponúk:**
	1. Lehota na predkladanie ponúk je stanovená do: **10.09.2018 do 09:00 hod**.
	2. Miesto predkladania ponúk: **Obec Hrochoť** na adresu uvedenú v **bode 1.**
	3. **Poštou** na adresu uvedenú v bode 1.v obálke označenej **„*ihrisko“*** ***a „NEOTVÁRAŤ“***
	4. **Osobne** na adrese sídla uvedenej v bode 1. na sekretariáte v obálke označenej **„*ihrisko*”** a ***„NEOTVÁRAŤ“***
	5. Uchádzač môže ponuku vziať späť alebo zmeniť najneskôr do termínu predkladania ponúk uvedeného v tomto odseku.
	6. **Ponuky sa predkladajú v slovenskom jazyku,** resp. v českom jazyku
	7. **Otváranie ponúk -** Dátum a čas otvárania ponúk: **10.09.2018 o** **09:30 hod.**

**- Miesto otvárania ponúk: ako je uvedené** **v bode 1.**

1. **Spôsob predloženia ponuky :**

 Uchádzač, ktorý je oprávnený dodať predmet zákazky predloží iba jednu ponuku. Alternatívne riešenia sú neprípustné.

1. **Kritériom na vyhodnotenie ponúk je:**
* cena s DPH

**Úspešnou bude ponuka s najnižšou cenou.**

1. **Použitie elektronickej aukcie:** nie
2. **Oznámenie o výsledku vyhodnotenia cenových ponúk:**

 Verejný obstarávateľ oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk. Úspešnému uchádzačovi verejný obstarávateľ oznámi, že jeho ponuku prijíma. Neúspešnému uchádzačovi oznámi, že neuspel.

1. **Doplňujúce informácie:**

Všetky náklady a výdavky spojené s prípravou, predložením cenovej ponuky resp. účasťou na ohliadke miesta znáša uchádzač bez finančného nároku voči obstarávateľovi a bez ohľadu na výsledky prieskumu. Ponuky doručené na adresu verejného obstarávateľa v zmysle Výzvy v lehote na predkladanie ponúk sa uchádzačom nevracajú. Zostávajú ako súčasť dokumentácie súťaže – prieskumu.

Proti rozhodnutiu verejného obstarávateľa o výbere najvhodnejšieho uchádzača pri postupe zadávania zákazky s nízkou hodnotou nie je možné podať námietky.

V Hrochoti, dňa: 21.08.2018

Bc. Marian Mazúch

 starosta obce

**Príloha výzvy:**

Príloha č. 1 – Identifikačné údaje a cenová ponuka – návrh

Príloha č. 2 – Výkaz výmer

Príloha č. 3 – Návrh zmluvy

Prílohy sú prístupné na [www.hrochot.sk](http://www.hrochot.sk), resp. na požiadanie na e-mail: martina@euprojekty.sk.

Príloha č. 1

**Návrh uchádzača na plnenie kritérií**

Názov predmetu zákazky:

**„Výmena umelého trávnika na multifunkčnom ihrisku – Obec Hrochoť“**

**Na základe Vašej výzvy na predloženie cenovej ponuky Vám predkladáme cenovú ponuku a vyhlasujeme, že sme si preštudovali Výzvu na predloženie cenovej ponuky a súhlasíme s podmienkami v nej uvedenými.**

**Identifikácia uchádzača**

|  |  |
| --- | --- |
| Obchodné meno: |  |
| Sídlo:  |  |
| IČO: |  |
| DIČ: |  |
| IČ DPH: \* |  |
| Telefón: |  |
| E-mail: |  |
| Dátum vypracovania ponuky: |  |
| Miesto: |  |
| Kontaktná osoba: |  |

**Cenová ponuka**

|  |  |  |  |
| --- | --- | --- | --- |
| **Predmet zákazky** | **Cena v EUR bez DPH** | **DPH v EUR** | **Cena celkom v EUR s DPH** |
| **Výmena umelého trávnika na multifunkčnom ihrisku – Obec Hrochoť** |  |  |  |
| **CELKOM** |  |

*\* Ak uchádzač nie je platca DPH, uvedie túto skutočnosť.*

V .....................................................

 ..............................................................

 *podpis uchádzača*